Η χρήση του ηλεκτρονικού τσιγάρου στους εφήβους– Περιγραφική ανασκόπηση
Creators: name: Κούγια, Θεοδώρα Ιωάννη
Publisher: name: Aristotle University of Thessaloniki
Year: 2024
Subjects: ηλεκτρονικό τσιγάρο
Άτμισμα
Έφηβοι
e-cigarettes
vape
adolescent

description: Εισαγωγή: Η χρήση του ηλεκτρονικού τσιγάρου και των διάφορων μορφών του, έχει αυξηθεί δραματικά ιδίως στους εφήβους και νεαρούς ενήλικες τα τελευταία χρόνια. Αν και σκοπός της δημιουργίας του ήταν η διακοπή του καπνίσματος φαίνεται ότι ίσως να ανοίγει εν τέλει τον δρόμο στη χρήση προϊόντων καπνού, πιθανά μέσω της υποτιθέμενης ασφάλειας στην χρήση του, της εύκολης πρόσβασης, των διαφόρων μορφών-σχεδίων, της πληθώρας των γεύσεων και της πολιτικής απαγόρευσης του συμβατικού καπνίσματος. Είναι επομένως σημαντική η μελέτη των επιστημονικών δεδομένων σχετικά με τα αίτια που οδηγούν στην αυξητική τάση χρήσης του από τους εφήβους καθώς και των επιπτώσεών του στην υγεία των. Σκοπός: Η μελέτη πραγματοποιήθηκε για να ανασκοπηθεί η υπάρχουσα βιβλιογραφία ώστε να απαντηθούν τα εξής ερευνητικά ερωτήματα: Κύριο ερώτημα: Υπόθεση Η0, αν υπάρχουν κίνδυνοι για την υγεία των εφήβων που χρησιμοποιούν ηλεκτρονικό τσιγάρο. Υπόθεση Η1, δεν υπάρχουν κίνδυνοι για την υγεία των εφήβων με την χρήση ηλεκτρονικού τσιγάρου. Δευτερεύοντα ερωτήματα: 1) Υπόθεση Η0, αν η χρήση ηλεκτρονικού τσιγάρου είναι πιο επιβλαβής από την χρήση του συμβατικού τσιγάρου στους εφήβους. Υπόθεση Η1, αν η χρήση ηλεκτρονικού τσιγάρου δεν είναι πιο επιβλαβής από την χρήση του συμβατικού τσιγάρου στους εφήβους. 2) Υπόθεση Η0, αν το ηλεκτρονικό τσιγάρο βοηθά στην διακοπή του καπνίσματος στους εφήβους και νεαρούς ενήλικες. Υπόθεση Η1 αν το ηλεκτρονικό τσιγάρο δεν βοηθά στην διακοπή του καπνίσματος στους εφήβους και νεαρούς ενήλικες. 3) Υπόθεση Η0, αν εν τέλει, παρά τον αρχικό σκοπό δημιουργίας του, το ηλεκτρονικό τσιγάρο αυξάνει το ποσοστό και τη συχνότητα των εφήβων καπνιστών. Υπόθεση Η1 αν το ηλεκτρονικό τσιγάρο δεν αυξάνει το ποσοστό και τη συχνότητα των εφήβων καπνιστών. Μέθοδοι: Πραγματοποιήθηκε αναζήτηση της βιβλιογραφίας στην ιατρική πλατφόρμα PubMed/NCBI με τις εξής λέξεις κλειδιά «(e-cigarettes OR vape) AND (adolescent OR young OR teenager)» για το χρονικό διάστημα από τον 1/2018-1/2024. Ως κριτήρια αποδοχής της μελέτης ήταν βιβλία, περιοδικά, ανασκοπήσεις, κλινικές δοκιμές, τυχαιοποιημένες ελεγχόμενες δοκιμές, μετα-αναλύσεις και συστηματικές ανασκοπήσεις. Συμπεριλήφθηκαν μελέτες που δημοσιεύτηκαν στην Αγγλική γλώσσα. Τα κριτήρια αποκλεισμού συμπεριλάμβαναν μελέτες όπως παρουσιάσεις μεμονωμένων περιστατικών, κύρια άρθρα και άρθρα γνώμης/σχολίου ιατρών. Αποκλείσθηκαν μελέτες οι οποίες αφορούσαν ενήλικο πληθυσμό και συγκεκριμένα άτομα &gt;24 ετών. Ο τελικός αριθμός μελετών που ανασύρθηκαν ήταν 323 εκ των οποίων απαντούσαν στα ερευνητικά ερωτήματα και πληρούσαν τα κριτήρια σχολιασμού οι 60 μελέτες. Αποτελέσματα: Σύμφωνα με τις περισσότερες μελέτες το ηλεκτρονικό τσιγάρο έχει σοβαρές επιπτώσεις στην υγεία των εφήβων στο αναπνευστικό σύστημα (αυξημένη εμφάνιση βήχα, συριγμού, βρογχίτιδας και άσθματος), χημική πνευμονία-EVALI που σχετίζεται με το ηλεκτρονικό τσιγάρο και έχει αυξημένη νοσηρότητα και θνησιμότητα, αυξημένη συχνότητα λοίμωξης από Covid-19, στο καρδιαγγειακό σύστημα (αύξηση αρτηριακής πίεσης, παλμών), στην ψυχική υγεία (αυξημένα επίπεδα κατάθλιψης, αυτοκτονικού ιδεασμού, άγχους και παρορμητικότητας), στην νευροανάπτυξη (διαταραχές προσοχής/μνήμης), εθισμός και συμπεριφορές κινδύνου/παραβατικότητα, στο ανοσοποητικό σύστημα (αποκαλύπτουν στροφή προς TH1 ανοσολογική απόκριση που χαρακτηρίζεται από έντονη φαγοκυτταρική δράση), ατυχήματα (εγκαύματα) και τέλος δηλητηριάσεις. Όσον αφορά την αποτελεσματικότητα του ηλεκτρονικού τσιγάρου στην διακοπή του καπνίσματος στους εφήβους φαίνεται πως δεν επιτελεί τον αρχικό σκοπό δημιουργίας του αλλά αντίθετα βοηθά στην έναρξη του συμβατικού τσιγάρου και παράνομων ουσιών ιδίως μαριχουάνα. Συμπεράσματα: Χρειάζεται ευαισθητοποίηση των επαγγελματιών υγείας και ιδιαίτερα των παιδιάτρων για τις επιπτώσεις του ηλεκτρονικού τσιγάρου στην υγεία των εφήβων, ώστε να ενημερωθούν σωστά και έγκαιρα, προκειμένου να το αποφύγουν. Δεν υπάρχουν καθιερωμένες θεραπευτικές προσεγγίσεις για εφήβους εθισμένους στο άτμισμα, που θα πρέπει να μελετηθούν άμεσα ώστε να βοηθηθούν οι χρήστες. Σημαντικός είναι ο ρόλος της πολιτείας σχετικά με τις πωλήσεις τέτοιου είδους προϊόντων, οι επιτρεπόμενοι χώροι χρήσης καθώς και το οικονομικό και περιβαλλοντικό κόστος.
description: The use of e-cigarette and its various forms has dramatically increased in recent years, especially among teenagers and young adults. Although the initial purpose of its creation was the cessation of smoking, it seems that it may eventually pave the way for the use of tobacco products, possibly through its supposed safety in use, easy access, variety at forms and designs, the multitude of flavors and the ban policy of the conventional smoking. Hence the need for further research to identify its causes and effects on adolescent health becomes imperative. Purpose: The study was carried out to review the existing literature in order to answer the following research questions: Main question: Hypothesis H0, if there are risks to the health of adolescents who use e-cigarettes. Hypothesis H1, there are no health risks for adolescents with the use of e-cigarettes. Secondary questions: 1) Hypothesis H0, if the use of electronic cigarettes is more harmful than the use of conventional cigarettes in adolescents. Hypothesis H1, if the use of e-cigarettes is not more harmful than the use of conventional cigarettes in adolescents. 2) Hypothesis H0, whether e-cigarettes help smoking cessation in adolescents and young adults. Hypothesis H1 whether e-cigarettes do not help smoking cessation in adolescents and young adults. 3) Hypothesis H0, if in the end, despite the original purpose of its creation, the e-cigarette increases the percentage and frequency of adolescent smokers. Hypothesis H1 if e-cigarettes do not increase the rate and frequency of adolescent smokers. Methods: The literature was searched in the medical platform PubMed/NCBI with the following keywords "(e-cigarettes OR vape) AND (adolescent OR young OR teenager)" for the period from 1/2018-1/2024. The study acceptance criteria were books, journals, reviews, clinical trials, randomized controlled trials, meta-analyses, and systematic reviews. Studies published in the English language were included. Exclusion criteria included studies such as single case reports, primary articles, and physician opinion/commentary articles. Studies involving adult populations and specifically individuals &gt;24 years of age were excluded. The final number of studies retrieved was 323, of which 60 studies answered the research questions and met the criteria for commenting. Results: According to most studies, e-cigarettes have serious effects on adolescent respiratory health (increased incidence of cough, wheezing, bronchitis, and asthma) and are associated with chemical pneumonia-EVALI, which has increased morbidity and mortality. They are also associated with an increased frequency of infection by Covid-19, as well as disorders in the cardiovascular system (increased blood pressure and heart rate), mental health (increased levels of depression, suicidal ideation, anxiety, and impulsivity), neurodevelopment (disorders of attention and memory) and in the immune system (revealing a shift towards TH1 immune response characterized by intense phagocytic activity). Addiction, risk behaviors and delinquency, accidents (burns) and finally poisoning are described with increased frequency. Regarding the effectiveness of the e-cigarette in stopping smoking among teenagers, it seems that it does not fulfill the original purpose of its creation, but on the contrary, it helps to initiate the conventional cigarette and illegal substances, especially marijuana. Conclusions: We need to know the effects of e-cigarettes on the health of teenagers, so that they can be properly and timely informed to avoid it. There are no established treatment approaches for adolescent vaping addicts, but they should be studied immediately to help users. The role of the state is important as regarding the sales of such products, as are the existence of permitted areas of use and the economic and environmental costs.